Κωνσταντίνος Κουρουνιώτης

Ο Κωνσταντίνος Κουρουνιώτης (1872 - 1945) ήταν Έλληνας αρχαιολόγος και μέλος της Ακαδημίας Αθηνών.Πληροφορίες για τον Κωνσταντίνο Κουρουνιώτη, από το Ινστιτούτο Νεοελληνικών Ερευνών Συμμετείχε σε ανασκαφές στην Ερέτρια μεταξύ των οποίων έκανε έρευνες για την ανεύρεση του ναού της Αμαρύνθιας Αρτέμιδος στην Αμάρυνθο αλλά και στην Ερέτρια.

Βιογραφία
Γεννήθηκε στη Χίο και σπούδασε στο πανεπιστήμιο Αθηνών. Ολοκλήρωσε τις σπουδές του στην Ιένα και το Μόναχο και προσελήφθη στην αρχαιολογική υπηρεσία διατελώντας μάλιστα και διευθυντής του αρχαιολογικού μουσείου. Συμμετείχε σε αρκετές ανασκαφές μεταξύ των οποίων στη Μήλο, τα Αντικύθηρα, την Ολυμπία, την Ελευσίνα κ.α. Στη δε Ελευσίνα, στον χώρο του ιερού της Δήμητρας βρήκε αρκετά σημαντικά μνημεία κατά τη διάρκεια των ανασκαφών που είχε ξεκινήσει από το 1917 ενώ ήταν αυτός που αποκάλυψε τον ναό του Απόλλωνα στις Βάσσες.Ιστορικά στοιχεία , από την ιστοσελίδα του Δήμου Ελευσίνας Αρθρογραφούσε τακτικά και δημοσίευε μελέτες στην Αρχαιολογική Εφημερίδα και στον Αρχαιολογικό Δελτίον. Το 1929 εξελέγη τακτικό μέλος της Ακαδημίας Αθηνών.Μέλη της ακαδημίας Αθηνών , από την επίσημη ιστοσελίδα της Ακαδημίας Αθηνών

Ήταν θείος του Μικέ Κουρουνιώτη, του φοιτητή Ιατρικής που δολοφόνησε τον Κίτσο Μαλτέζο την 1 Φεβρουαρίου 1944 και στη συνέχεια εκτελέστηκε. Απεβίωσε στην Αθήνα το 1945.
 Εργογραφία 
 Le musée d'Olympie: catalogue illustré, Athenes 1909
 Κατάλογος του Μουσείου Λυκοσούρας, Εν Αθήναις 1911
 Die Hauptstuecke vom Giebel des eretrischen Tempel des Apollo Daphnephoros, Berlin 1914-15
 Ελληνικαί Ανασκαφαί εν Μικρά Ασία : Ανασκαφαί εν Νύση τη επί Μαιάνδρω 1921, Αθήναι 1922
 Οδηγός της Ελευσίνος εικονογραφημένος, Αθήναι 1924
 Η ανασκαφή των αρχαίων Αθηνών, Αθήναι 1926
 Το ιερόν του Απόλλωνος του Ζωστήρος, Αθήναι 1927-1928
 Ελευσίς, Οδηγός των αναασκαφών και του Μουσείου, Αθήναι 1933
 Συμβολή εις την οικοδομικήν ιστορίαν του ελευσινιακού τελεστηρίου, Αθήναι 1935-36 (συνεργασία με τον Ι.Τραυλό)
 Συμβολή εις την ιστορίαν της Ελευσινιακής λατρείας, Αθήναι 1940
 Ανασκαφή Ιεράς Οδού, Αθήναι 1940 (συνεργασία με τον Ι.Τραυλό)
 Πηγές 

Εξωτερικοί σύνδεσμοι
Κωνσταντίνος Κουρουνιώτης στον Πανδέκτη, του Εθνικού Ιδρύματος Ερευνών

Κατηγορία:Μέλη της Ακαδημίας Αθηνών
Κατηγορία:Έλληνες αρχαιολόγοι
Κατηγορία:Αρχαία Πύλος